Kodin lämmitysmuoto: Suurin yksittäinen osa sähkönkulutuksessa on asunnon lämmitysmuoto. Etenkin omakotitaloissa ja rivitaloissa käytetään usein suoraa sähkölämmitystä. Sähkölämmitteisen omakotitalon normaali 20 000 kWh / vuosittainen sähkönkulutus voi kustantaa jopa 2000 – 3000 € enemmän, jos vertauskohtana on maalämpö. Talouden koko: Mitä enemmän taloudessa asuu ihmisiä, sitä suurempi sähkönkulutus on. Nelihenkisessä perheessä tehdään enemmän ruokaa, pestään useammin pyykkiä ja niin edelleen. Yhden ja kahden henkilön talouksissa ero ei ole kuitenkaan merkittävä. Kodinkoneet: Jos asut pienessä kerrostalohuoneistossa, tulee suurin osa sähkönkulutuksesta kodinkoneista. Etenkin kylmälaitteet (jääkaappi/pakastin) voivat tuottaa jopa yli 30 % pienen talouden kulutuksesta. Saunominen: Sähkösaunassa 50 % energiasta menee saunan esilämmitykseen, ja toinen puoli itse saunomiseen. Keskimääräinen 1,5 tunnin saunomiskerta kuluttaa sähköä noin 8kWh (n. 1.6€ 20 snt kWh hinnalla). Lauantaisauna voi siis helposti kustantaa jopa 1,6 euroa / kerta. Vuonna 2011 samainen lukema oli noin 1,00 €. Jos saunassa käydään useita kertoja viikossa, se näkyy merkittävästi sähkölaskussa.